Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 388

12. évfolyam Évi óraszám: 128 óra Belépõ tevékenységformák Faanyagismeret: A levegõ nedvességtartalma és a faanyag nedvességtartalma kölcsönhatásának, s ennek következményeinek megismerése. A faipari szakrajz alapjai: Önálló rajzkészítés a faipari rajzfajták megismerésére, alkalmazásának gyakorlására. A faiparban használt legfontosabb szerkezeti fakötések, alapvetõ bútorszerkezetek (állvány, korpusz) ábrázolása vetületekben, illetve axonometriában. Faipari gépek és technológiák alapjai: Tanári segítséggel, majd önállóan, segédletek felhasználásával a tanulók számításokat végeznek a faiparban elõforduló megmunkálásokhoz szükséges optimális mûszaki paraméterek, átbocsátó képesség, kapacitás meghatározásához. A szabvány elõírásait ismerve biztosítani tudják az egyes szárítási mûveletek minõségi követelményeit, és ezen keresztül a késztermékre vonatkozó minõségi elõírásokat is. Faanyagismeret Témakörök Tartalmak A faanyag nedvességtartalma A fa nedvességtartalmának elõfordulási formái és megoszlása a fatesten belül. A nedvességtartalom mérése. A faanyag nedvesség okozta méret- és alakváltozásai (zsugorodás, dagadás). A faipari szakrajz alapjai Témakörök Tartalmak Egyszerû bútorok szerkezetei Kisasztal, konyhai ülõke, fiókos szekrényke, ékelt lábú lóca stb. (természetes faanyagokból). Faipari gépek és technológiák alapjai Témakörök Tartalmak A fa és fahelyettesítõ anyagok megmunkálása A faanyag megmunkálásának fogalma, fajtái. Forgácsmentes alakítások gépei, eszközei, technológiái. Forgácsoló alakítások fajtái és irányai fa- és fahelyettesítõ anyagoknál. Forgácsolás elmélete Forgácsoló szerszámok jellemzõi egyenes és körpályán mozgó szerszámoknál. Jellemzõ szögek hatása a felületi finomságra. A forgácsolás során szükséges mozgások: fõmozgás, mellékmozgás. Forgácsolás jellemzõi, a forgácsolás folyamán fellépõ jelenségek. A forgácsoló szerszámra ható erõk, forgácsolóerõ. Fajlagos forgácsolóerõ, fajlagos forgácsolási ellenállás fogalma, számítása, jelentõsége. A forgács leválasztásához szükséges mechanikai teljesítmény. Forgácsolási sebesség, elõtoló sebesség, egy élre esõ elõtolás mértéke, közepes forgácsvastagság fogalma, számításmódja. A forgácsolt felület finomsága, és ennek összefüggése a forgácsolás kinematikájával. Forgácsoláselméleti számítások. A fûrészáru természetes szárítása A fûrészáru természetes szárításának fogalma, jelentõsége, célja. A faanyag nedvességtartalma A faanyag nedvességtartalmának mérõeszközei, a nedvességtartalom mérésének alapelve. A fûrészáru máglyázása A máglyázás módjai, eszközei, technológiái. Máglyanyilvántartás. A továbbhaladás feltételei Faanyagismeret: A tanulók ismerjék a faanyag nedvességtartalom változásának fizikai folyamatait, a természetes és mesterséges szárítás fogalmát, a bruttó és nettó nedvességtartalom fogalmát. Ismerjék az egyes nedvességtartalmi fokokat. Tudják meghatározni a nedvességtartalom változása okozta méretváltozásokat. A faipari szakrajz alapjai: A tanulók tudják alkalmazni a faipari szakrajzban használt vonaltípusokat, anyagjelöléseket. Ismerjék a formaterv, jellegrajz, csomóponti rajz, alkatrészrajz, mûhelyrajz fogalmát. Tudják definiálni és önállóan megrajzolni a faiparban alkalmazott legfontosabb fakötéseket. Tudjanak példát mondani az egyes szerkezeti kötések alkalmazására, és legyenek képesek egyszerû bútorok szerkezeti rajzait elkészíteni. Faipari gépek és technológiák alapjai: A tanulók tudják definiálni a forgácsolás jellemzõ szögeit, legyenek képesek elvégezni forgácsoláselméleti számításokat (forgácsolás teljesítményszükséglete, forgácsolás sebessége). Értsék a forgácsolás jellemzõi és a forgácsolt felület finomsága közti összefüggéseket. A forgácsolás paramétereibõl tudjanak következtetni a forgácsolt felület várható finomságára. Legyenek tisztában a faanyag természetes szárításának jelentõségével. FAIPARI SZAKMACSOPORTOS ALAPOZÓ GYAKORLATOK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. A Faipari szakmacsoportos alapozó gyakorlatok tanításának célja a szakközépiskolákban a természettudományi tantárgyak és a szakmacsoportos alapozó ismeretek keretében tanult ismeretek bõvítése, elmélyítése, rendszerezése, a faipari szakmacsoportot megalapozó természettudományi szemlélet kialakítása, a faipari szakmacsoportra való gyakorlati felkészítés. Mutassa be az elméletben tanultak gyakorlati alkalmazását, általában az elmélet és a gyakorlat kapcsolatát. Fejlessze, formálja a tanulók mûszaki szemléletét. Tegye képessé a tanulókat az ok-okozati összefüggések feltárására. Mutassa meg a faipari pályák szépségeit, hasznosságát, veszélyeit, a faipar nemzetgazdasági hasznosságát, környezeti hatásait, fejlõdésének irányát, az európai normák érvényesülését. Keltse fel a tanulók érdeklõdését a faipari tevékenységek iránt, továbbá mutassa be mivel foglalkoznak a faipari szakmacsoportban képesítést nyert szakemberek. Biztosítson lehetõséget a tanulóknak képességeik szélesebb körû kibontakoztatására, a tanárnak a tanulói érdeklõdés felkeltésére és a tehetség felkutatására. Az alapozó gyakorlatok világítson rá arra, hogy egy anizotróp inhomogén anyag forgácsoló és forgácsmentes alakításai, megmunkálásai milyen gyakorlati ismeretek, tapasztalatok, megfigyelések elsajátítását igénylik. Tárja fel a tanulók elõtt, hogy a faanyag mint az emberiség által õsidõk óta használt, könnyen hozzáférhetõ, könnyen alakítható, könnyû és mégis szilárd szerkezeti anyag egyben természet alkotta kincs is, hiszen minden egyes fatörzs, a belõle gyártott fûrészáru vagy furnérlemez egyedi és utánozhatatlan esztétikai értékeket (rajzolat, szín, fény) magában rejtõ darab. Az emberiséget kultúrtörténete során ezeknek a kvalitásoknak a meglátása vezette a bútormûvészet, a faépítészet, a mûvészi kivitelben elõállított hajdani ajtó-ablak szerkezetek, a szépen faragott parasztbútorok, vagy az egészen egyszerû háztartási faeszközök (sulykolófa, borotvatartó tok) kivitelezésének olyan szintjeire, amelyekre a mai tárgykultúra mûvelõi is csak tisztelettel tekinthetnek. Segítse elõ a tanulók megalapozott pályaválasztását. Fejlesztési követelmények A tananyag tanulása során alakuljon ki a tanulókban a megszerzett tudás megújításának, a rendszeres és folyamatos önképzésnek az igénye. Váljon a tanulók igényévé az önálló megfigyelésen alapuló ismeret- és tapasztalatszerzés, a feladatvégzések közben megfigyelt jelenségek megértése. Szerezzenek tapasztalatot a legegyszerûbb kéziszerszámok, eszközök balesetmentes, biztos használatában. Fejlõdjenek a tanulók manuális készségei, kézügyességük, térlátásuk (a faanyag háromdimenziós test, a megmunkálás során egymáshoz viszonyított méreteket kell tartani, azokat pontosan bejelölni), precizitásuk. Alakuljon ki a fegyelmezettség, a pontosság, az elõírások betartásának fontossága, a munka- és tûzvédelmi szabályok betartásának szükségessége a munkavégzés során. Tanulják meg, hogy a fa mint természetes anyag az élõ környezet része, nehezen pótolható, takarékoskodni kell vele. Alakuljon ki a felelõsségérzet egymás, valamint a környezet és a természet megóvása iránt, a társakkal való együttmûködési képesség, a közösség és az egyén érdekei összeegyeztetésének képessége, az önismeret. Váljanak képessé a tanulók munkájuk megtervezésére, megszervezésére, a rendelkezésükre álló idõ beosztására; munkájuk folyamán a táblázatok (szabásjegyzék), grafikonok, szakirodalom, rajzok használatára, ábrák értelmezésére; a legegyszerûbb kéziszerszámok, eszközök balesetmentes, biztos használatára. A tananyag tanulása során fejlõdjön a tanulók kézügyessége, térlátása, precizitása, szakmai nyelvezete, a mûszaki kifejezések használatának elsajátítása, mûszaki szemlélete, mûszaki mûveltsége, az általános szemlélete a faipari termelés és a környezet kölcsönhatásai vonatkozásában, kreativitása, döntési képessége.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes